
Nr. 8363/09.04.2024

REFERAT DE APROBARE
a proiectului de hotarare privind însușirea Raportului primarului referitor la situația gestionării bunurilor din domeniul public și privat al comunei Cornetu pe anul 2023

 
   	În conformitate cu prevederile art. 289 alin. (1) din OUG nr. 57/2019 privind Codul Administrativ, cu modificările şi completările ulterioare, 
″(1) Toate bunurile aparţinând unităţilor administrativ- teritoriale sunt supuse inventarierii anuale. Autorităţii deliberative i se prezintă anual, de către autoritatea executivă, un raport asupra situaţiei gestionării bunurilor.″ 
De asemenea, la art. 7 alin. (1) din Legea contabilității nr. 82/1991, republicată, cu modificările şi completăriel ulterioare, se prevede că 
″Persoanele prevăzute la art. 1 (s.n. inclusiv instituţiile publice) au obligaţia să efectueze inventarierea generală a elementelor de natura activelor, datoriilor şi capitalurilor proprii deţinute la începutul activităţii, cel puţin o dată în cursul exerciţiului financiar, precum şi în cazul fuziunii, divizării ori transformării sau al lichidării şi în alte situaţii prevăzute de lege.″
Activitatea de inventariere este reglementată în detaliu în cuprinsul Normelor privind organizarea şi efectuarea inventarierii elementelor de natura activelor, datoriilor şi capitalurilor proprii, aprobate prin Ordinul ministrului finanţelor publice nr. 2.861 din 9 octombrie 2009.
[bookmark: _GoBack]La nivelul comunei Cornetu, judeţul Ilfov, activitatea de inventariere s-a desfăşurat de către comisia constituită prin Dispoziţia Primarului nr. 356 din 15.11.2023, în conformitate cu prevederile legale anterior enunţate şi s-a finalizat cu Raportul înregistrat sub nr. 23159/29.12.2023.
Având în vedere cele anterior prezentate, prin raportare la dispoziţiile legale incidente, apreciez legal, necesar și oportun proiectul de hotărâre privind însuşirea raportului Primarului comunei Cornetu, judeţul Ilfov referitor la situaţia gestionării bunurilor din domeniul public şi privat al comunei, pe anul 2022, în forma prezentată, drept pentru care îl supun dezbaterii și aprobării Consiliului local al comunei Cornetu, judeţul Ilfov.

